АКАДЕМИЈА ТЕХНИЧКО-ВАСПИТАЧКИХ СТРУКОВНИХ СТУДИЈА НИШ, ОДСЕК ПИРОТ
Центар за целоживотно учење
Ћирила и Методија 29, 18300 Пирот
Извештај о одржаној обуци
Каталошки број програма: 1028   
Назив програма: 
Ликовна лабораторија 
Реализатори: 
др ум. Бојана Николић, др ум. Драгана Драгутиновић
Датум реализације обуке: 
15.10.2022. 
Запажања о реализованој обуци: 
Учесници/е су упознати са савременим приступима у учењу кроз уметност и организацијом ликовних активности које су мотивисане уметничким делом, уз уважавање дечјих интересовања. Вођена је дискусија о могућем току активности која би била мотивисана уметничким делом, правцем или покретом у ликовним уметностима и показивани угледни примери из стручне литературе и васпитно-образовне праксе. 
Обука им је омогућила да стекну и практична знања која ће користити у свом раду. Демонстрирани су поступци и технике за израду стоп-анимација. Покренута је активна игра за креирање ликова и елемената сценографије употребом репродукција капиталних дела из области ликовних уметности и материјала за цртање, сликање, просторно-пластично обликовање.
Проблема и потешкоћа у реализацији обуке није било.
Број учесника: 26
Двадесет троје учесника/ца је запослено у предшколским установама у Пироту (22) и Димитровграду (1).
Троје учесника/ца је запослено у основним школама у Пироту (2) и Белој Паланци (1). 
Учесници/е обуке су информације добили/е од установе у којој раде (22), из Каталога (3) и на неки други начин (1).
Оцена: 3.99
Основни подаци о учесницима/ама обуке: 
Табела 1.
Пол	Мушки	Женски	
Одговори учесника	1	25	
Проценат	3,85%	96,15%	

Табела 2. 
Године радног стажа	0-2	3-7	8-15	16-25	26-35	36 и више	
Одговори учесника	/	4	5	13	4	/	
Проценат 	0%	15,38%	19,23%	50%	15,38%	0%	

Табела 3. 
Последњи завршени ниво образовања	средњи	виши	високи	мастер	специјализација	магистратура	докторат	
Одговори учесника	/	7	9	8	2	/	/	
Проценат 	0%	26,92%	34,61%	30,77%	7,69%	0%	0%	
Неке од изјава учесника/ца обуке: 
„Одлична обука. Научили смо нешто ново што можемо да користимо у будућем раду“.
„Веома инспиративно, иновативно и креативно“.
„Веома креативна и интересантна обука. Применљива у пракси“.
„Семинар је одличан и у потпуности омогућава унапређење компетенција васпитача“-
„Дивни предавачи. Едукација ће нам помоћи у в-о раду“.